האחים סופר מריו - הסרט

האחים סופר מריו - הסרט (באנגלית: The Super Mario Bros. Movie) הוא סרט קולנוע אמריקאי בהנפשה ממוחשבת, המבוסס על זיכיון המשחקים "מריו" של חברת נינטנדו. הסרט הופק על ידי אילומיניישן הפקות ונינטנדו, בוים על ידי ארון הורוואת' ומייקל ג'לניק, והופק על ידי כריס מלדנדרי ושיגרו מיאמוטו. הסרט עלה לאקרנים ב-5 באפריל 2023 בארצות הברית, ובישראל ב-6 באפריל, בהפצתם של סרטי יוניברסל. סרט המשך צפוי בעתיד לצאת לאקרנים ב-3 באפריל 2026. הסרט נפתח בסצנה קצרה שבה באוזר, מלווה בצבאו, פולש לממלכה קפואה, לוכד את התושבים הפינגווינים שלה ושורף את ארמונם עד היסוד, וגונב כוכב על עוצמתי. בברוקלין, האחים מריו ולואיג'י עובדים כשרברבים לאחר שפתחו שירות שרברבות משלהם, עסק קטן עם קשיים כלכליים הפועל בברוקלין וברובע השכן קווינס. משפחתם של האחים מסתייגת מהחלטתם לעזוב את עבודתם הישנה כדי להקים את העסק, ורק אמם של מריו ולואיג'י שלמה עם החלטתם. גם הבוס שלהם לשעבר ויריבם, ספייק, לועג למריו על הבחירה הזו. לאחר שאחת מעבודות השרברבות שלהם הופכת לאסון עקב כלב אלים, מריו ולואיג'י רואים מהדורת חדשות המדווחת על דליפה משמעותית בבורות ביוב ברחובות ברוקלין. לאחר מכן האחים לוקחים על עצמם לנסות לתקן את צינור המים השבור. האחים מגיעים בטעות לחלק סודי של הביוב, שם הם מגלים צינור ירוק. לואיג'י נשאב במורד הצינור ונעלם, ומריו נכנס אחריו. השניים מגיעים בסופו של דבר ללימבו ומופרדים, כאשר מריו מוצא את עצמו בממלכת הפטריות הקסומה. אחרי שמריו נוחת בממלכת הפטריות, הוא פוגש את טואוד, אשר מודיע למריו שאחיו נחת באדמות האפלות, הנמצאות בשליטתו של באוזר, אשר מתכוון לכבוש את ממלכת הפטריות. טואוד מציע לבקש עזרה מהשליטה של הממלכה, הנסיכה פיץ', ולוקח את מריו לסיור בממלכה, ובסופו של דבר מוביל אותו לפיץ'. בינתיים, לואיג'י נוחת באדמות האפלות, שם הוא נרדף על ידי כוחותיו של באוזר ומנסה לברוח, אך בסופו של דבר נתפס על ידי קבוצת שאיי גאייז. בטירה, פיץ' מסבירה למריו שבאוזר מגיע לפלוש לממלכה שלה, והיא מתכננת לבקש מממלכת הג'ונגל לעזור לעצור אותו. כשהיא רואה עד כמה מריו נחוש להציל את אחיו, היא בוחנת את הגיבור הפוטנציאלי שלה במסלול אימון מלא מכשולים, שיאמנו אותו להשתמש בתוספות הכוח של הממלכה, ומסכימה לקחת אותו איתה אם יצליח לסיים אותו. עם זאת, מריו נכשל במסלול עשרות פעמים, אך בסופו של דבר הוא כל כך קרוב להשלמתו שלפיץ' לא נותרה ברירה אלא לקחת אותו איתה, כאשר גם טואוד מצטרף אליהם. בינתיים, באוזר מגייס את צבא הקופה שלו לתוכניתו להשמיד את ממלכת הפטריות, וחושף שהוא רוצה להשתלט על הממלכה בגלל שהוא רוצה להתחתן עם פיץ'. קאמק, עוזרו, מודיע לו על הגעתו של מריו לממלכת הפטריות. עם זאת, באוזר אומר שהוא לא מודאג מזה. כמה חיילים אחרים בצבא הקופה מתריעים בפניו על נוכחותו של מריו, מה שגורם לבאוזר לראות בו יריב על ליבה של פיץ'. לאחר מכן, הוא מביא אליו את לואיג'י וחוקר אותו על מקום הימצאו של מריו. לואיג'י מתנגד בהתחלה, אבל נכנע לאחר שבאוזר מאבד את סבלנותו. לאחר מכן, באוזר מצווה על השומרים שלו לכלוא אותו בכלוב מעל ים לבה, שם גם אחרים, כגון לומלי והפינגווינים, נכלאו בכלוב על ידי חייליו של באוזר. לאחר מכן מריו, פיץ' וטואוד מטיילים בכמה אזורים, כמו ממלכת החול והאי של יושי, לפני שהם מגיעים בסופו של דבר לממלכת הג'ונגל. בדרך, פיץ' מסבירה למריו על קופסאות סימני השאלה שמפוזרים בעולם, ואומרת שהם מלאים בכל מיני פריטים שיכולים לעזור להם. כשהם מגיעים לממלכת הג'ונגל, פיץ' מבקשת מהמלך קרנקי קונג לגייס צבא של קונגים שיעזרו להם. הוא מסרב להצטרף לנסיכה, אבל אחר כך מסכים בתנאי שמריו יביס את בנו, דונקי קונג, בדו-קרב. בהתחלה דונקי קונג גובר על מריו, אבל אחרי שנזכר בתוספות הכוח שפיץ' סיפרה לו עליהם, מריו משתמש באחת מהקופסאות כדי להפוך למריו החתול. לאחר מכן הוא ממשיך להתחמק מהחביות של דונקי קונג, רודף אחריו ושורט אותו עד שהקוף מובס בסופו של דבר. כעת, קרנקי קונג מוכן לעזור לגיבורים. הוא מציע שמריו, פיץ' וטואוד, שאליהם מצטרף צבא קונג, ישתמשו בקארטים כדי לחזור לממלכת הפטריות, באמצעות דרך הקשת. בינתיים, הצבא של באוזר אורב לגיבורים בזמן שהם חוצים את דרך הקשת, ואחרי קרב קצר, חלק מהכביש נהרס. מריו ודונקי קונג נופלים אל האוקיינוס שמתחת, ושאר הקונגים נלכדים ונשלחים לכלא של באוזר. פיץ' וטואוד, לעומת זאת, ניצלים וחוזרים לממלכת הפטריות, שם פיץ' מזהירה את האזרחים מהגעתו הקרובה של באוזר ומצווה עליהם להתפנות. מריו ודונקי קונג מצליחים לצאת ממעמקי האוקיינוס, אבל צלופח מופיע ואוכל את שניהם. לאחר שבאוזר מגיע על סיפון הספינה שלו ומציע לפיץ' נישואין, היא דוחה אותו, אך לאחר שקאמק מתחיל לענות את טואוד, היא מסכימה בחוסר רצון להינשא לו בכך שבאוזר הבטיח שלא יפגע בעוד טואודים. בינתיים, מריו ודונקי קונג, לאחר שמבינים שיש להם עבר משותף, בורחים מהפה של הצלופח דרך הרקטה של הקארט של דונקי קונג וממהרים לחתונתם של באוזר ופיץ'. מריו ודונקי קונג מנסים להיכנס לטירה בעזרת תוספות כוח ומצליחים לבסוף להיכנס. בחתונה, באוזר מתכוון להוציא להורג את כל האסירים שלו בפומבי על ידי שרפתם בלבה, ואומר לפיץ' שהוא עושה זאת בשבילה, פיץ' לא מוכנה למעשה זה, ובאוזר מתרגז ומתגרש ממנה. טואוד מבריח פרח קרח בתוך זר פרחים ונותן אותו לפיץ', שמקפיאה באמצעותו את באוזר וצבאו, בעוד לואיג'י משוחרר יחד עם האסירים האחרים, ושני האחים מתאחדים. טואוד ודונקי קונג עוזרים להדוף את צבא הקופה, אבל באוזר משחרר את עצמו ומשגר טיל ענקי כדי להרוס את הממלכת הפטריות. מריו מסיט את הטיל הרחק מהטירה של פיץ', אל הצינור שהביא אותו לממלכת הפטריות. עם זאת, זה גורם לאלמנטים מממלכת הפטריות לעבור לברוקלין. באוזר הכועס מסתער על מריו וכמעט הורג אותו, אבל לואיג'י עוזר לו ומשתמש במכסה ביוב כדי להגן עליהם מפני נשיפת האש של יריבם. זה נותן למריו הזדמנות להשיג את כוכב העל שבאוזר הפיל. הכוכב הופך את האחים השרברבים לבלתי מנוצחים והכוח שלהם גדל, והשניים עובדים יחד כדי להביס את באוזר וצבאו. עם תבוסתו, באוזר מכווץ בעזרת פטריה מכווצת ונכלא בצנצנת. בסופו של דבר, האחים חוגגים והופכים לגיבורים של ברוקלין וכל התושבים וחבריהם החדשים של האחים מריעים להם, ואביו של מריו אומר לו שעכשיו הוא גאה בו. הסרט מסתיים בכך שהאחים מתגוררים בממלכת הפטריות, כשהצינור מאפשר להם לחזור לברוקלין בעת הצורך. בסצנה שאחרי הכתוביות, ישנה ביצה של יושי הנמצאת בביוב של ברוקלין. כריס פראט – מריו צ'ארלי דיי – לואיג'י אניה טיילור-ג'וי – הנסיכה פיץ' ג'ק בלאק – באוזר קיגן מייקל קי – טואוד סת' רוגן – דונקי קונג קווין מייקל ריצ'רדסון – קאמק פרד ארמיסן – קראנקי קונג סבסטיאן מניסקלקו – ספייק קארי פייטון - מלך הפינגווינים בנוסף, צ'ארלס מרטינה, המדבב הנוכחי של מריו בזיכיון המשחקים, מדבב בשני תפקידי אורח בסרט, ואריק באוזה צפוי לדבב בסרט בתפקיד לא ידוע. הדיבוב העברי בוים והופק על ידי שרון כהן באולפני SC Produb. עידו מוסרי - מריו יובל בינדר - לואיג'י דיאנה גולבי - הנסיכה פיץ' אסף פריינטא - באוזר אמנון וולף - דונקי קונג דדי זהר - טואוד צביקה שוורצברג - קרנקי קונג יובל ינאי - ספייק / מלך פינגווין גלעד קלטר - קאמק / מנהיג הטואודים שרון כהן - גנרל קופה טרופה ליאנה שחר - לומאלי שאול עזר - אבא אדוה עדני - אמא אלברט כהן - דוד טוני שחר פולק - דוד ארתור / זמר ג'ינגל שי בן בסט - שומר 2 / שיי גאי / דריי בונס / קופה טרופה רון קלדס - פועל בניין צ'ארלס מרטינה - ג'וזפה[דרוש מקור][מפני ש...] בנוסף השתתפו בדיבוב העברי מירי זהבי, אור אלטמן, גיא מנטל, ליאור משיח, שי גולדרמן ותומר פרי. יפתח אופיר - מריו (טריילר שני) אלי לולאי - באוזר (טריילר ראשון) לאחר שהעיבוד הקולנועי הקודם של "האחים סופר מריו" משנת 1993 נחל כישלון קופתי וביקורתי החליטה נינטנדו להימנע מהענקת זכויות הסרטה לקניינה הרוחני. לדברי יוצר מריו, שיגרו מיאמוטו, הרעיון להפקת סרט מריו חדש עלה כשהחברה המירה את משחקיה הישנים ל"קונסולה הווירטואלית" (Virtual Console) והפיצה אותם בשירותים נוספים; מעברים כאלה ארכו זמן עבור החברה, ומיאמוטו טען: "עסקי התוכן שלנו יוכלו להתפתח עוד יותר אם נוכל לשלב את התוכנה האהובה שלנו בזו של זיכיונות וידאו, ולהשתמש בהם יחד לתקופות ממושכות. מיאמוטו ידע שתהליך יצירת הסרט שונה בהרבה מזה של יצירת משחק וידאו, ורצה שהובלת הפרויקט תופקד בידי מומחה לקולנוע. בהדלפות מאולפני Sony Pictures בנובמבר 2014 התגלו התכתבויות בין המפיק אבי ארד, ראש האולפן איימי פסקל, ראש TriStar Pictures טום רוטמן ונשיא ההפקה של Sony Pictures Animation, מישל ראימו קויאטה, בהן נחשף שסוני ניסתה להשיג את זכויות ההסרטה למשחקי "מריו" למשך מספר שנים. ארד ביקר במטה נינטנדו בטוקיו בפברואר וביולי 2014 במטרה להגיע לעסקה. באוקטובר שלח ארד אימייל לפסקל וכתב שהוא סגר את העסקה מול נינטנדו. פסקל הציע לגייס את במאי "מפלצת של מלון" של Sony Pictures Animation, גנאדי טרטקובסקי, לסייע בפיתוח הפרויקט, בעוד קויאטה אמרה שהיא יכולה "לחשוב על 3-4 סרטים ישירות מהשער" והביעה תקווה "לבנות אימפריה סביב מריו". אולם, לאחר דליפות המיילים הכחיש ארד את קיום העסקה וקבע כי המשא ומתן רק החל. באתר החדשות "באזפיד" צוין שהמיילים לא לקחו בחשבון התנגשויות פוטנציאליות עם חברת הבת Sony Interactive Entertainment, אחת המתחרות הראשיות של נינטנדו. באמצעות עבודתה של נינטנדו עם Universal Parks & Resorts ליצירת אטרקציות בנושא מריו, שלימים הובילו לפארק השעשועים "Super Nintendo World", מיאמטו פגש את כריס מלדנדרי, מייסד מחלקת ההנפשה בסרטי יוניברסל. מיאמוטו מצא דמיון בין תהליכי היצירה של מלדנדרי לבין אלו שלו וסבר שהוא יתאים להוביל הפקת סרט על מריו. הם קיימו דיונים מעמיקים יותר עד 2016, בידיעה שאם הדבר לא יצליח לדעתם יתאפשר להם להמשיך מנקודה זו בקלות. בנובמבר 2017 פורסמו דיווחים לפיהם נינטנדו משתפת פעולה עם יוניברסל ואילומינישן להפקת סרט הנפשה על פי מריו. נשיא נינטנדו דאז, טאצומי קימישימה, הבהיר כי לא נחתמה עסקה אבל יפורסם עדכון בקרוב. קימישימה קיווה כי במקרה של הצלחת העסקה יתאפשר תאריך יציאה במהלך 2020. בינואר 2018 הודיעה נינטנדו שהסרט יתקדם עם מיאמוטו ומלדנדרי בהפקה משותפת. מלדנדרי אמר שהסרט "נמצא בעדיפות גבוהה" באילומיניישן ושיצאתו תיתכן בשנת 2022. הוא הוסיף שמיאמוטו יהיה "בחזית ובמרכז" במהלך ההפקה. בינואר 2020 הודיע נשיא נינטנדו, שונטארו פורוקאווה, שהסרט "מתקדם בצורה חלקה" עם צפי לתאריך יציאה בשנת 2022. פורוקאווה הוסיף ואמר שנינטנדו תהיה בעלת הזכויות בסרט ותממן את הפקתו לצד יוניברסל. הסרט עלה לאקרנים בארצות הברית ב-5 באפריל 2023 וביפן ב-28 באפריל באותה שנה. במקור תוכנן הסרט לעלות לאקרנים ב-21 בדצמבר 2022 ולאחר מכן ב-7 באפריל 2023. בישראל, הסרט עלה לאקרנים ב-6 באפריל 2023, בגרסה האנגלית המקורית ובדיבובים לעברית, ערבית, צרפתית ורוסית (דיבוב שהופק גם הוא בישראל). במקור, הסרט תוכנן לעלות לאקרנים שבוע קודם לכן, ב-30 במרץ. ב-6 באוקטובר 2022 הופץ הטיזר טריילר הראשון של הסרט. ב-29 בנובמבר 2022 הופץ הטריילר השני של הסרט. הסרט קיבל ביקורות מעורבות באתר Rotten Tomatoes של 59% על סמך של 235 ביקורות. המבקרים שיבחו בעיקר את האנימציה, ההומור והמוזיקה, ותיארו את הסרט כמכתב האהבה האולטימטיבי לכל משחקי סופר מריו. הסרט הכניס 377 מיליון דולר ברחבי העולם בסוף השבוע הראשון להקרנתו ובכך שבר את השיא של פוקימון: הבלש פיקאצ'ו משנת 2019, בתור הפתיחה הגדולה אי פעם לסרט המבוסס על משחק וידאו וכן את השיא של "לשבור את הקרח 2" משנת 2019 בתור הפתיחה הגדולה אי פעם לסרט אנימציה, זהו הסרט הראשון שמבוסס על משחק וידאו שהופך לשובר קופות, הסרט הראשון שמבוסס על משחק וידאו שעבר את רף מיליארד הדולרים בקופות, והסרט המכניס ביותר בכל הזמנים שמבוסס על משחק וידאו. זהו גם הסרט השני המכניס ביותר בשנת 2023 והסרט המונפש השלישי המכניס ביותר בכל הזמנים. נתונים אלו הם חריגים לסרט המבוסס על משחק וידאו, כיוון שעד ליציאת הסרט, הסרט המכניס ביותר בכל הזמנים שמבוסס על משחק וידאו, היה פוקימון: הבלש פיקאצ'ו, שהכניס רק 450 מיליון דולר עבור תקציב של 150 מיליון דולר ועדיין נחשב להצלחה קופתית בקטגוריה שלו. לשם השוואה: האחים סופר מריו - הסרט, הוא בעל תקציב של 100 מיליון דולר. מדיה וקבצים בנושא האחים סופר מריו - הסרט בוויקישיתוף אתר האינטרנט הרשמי של האחים סופר מריו - הסרט (באנגלית אמריקאית) אתר האינטרנט הרשמי של האחים סופר מריו - הסרט (באנגלית קנדית) אתר האינטרנט הרשמי של האחים סופר מריו - הסרט (ביפנית) אתר האינטרנט הרשמי של האחים סופר מריו - הסרט (בצרפתית קנדית) האחים סופר מריו - הסרט, ברשת החברתית פייסבוק האחים סופר מריו - הסרט, ברשת החברתית אקס (טוויטר) האחים סופר מריו - הסרט, ברשת החברתית אינסטגרם "האחים סופר מריו - הסרט", במסד הנתונים הקולנועיים IMDb (באנגלית) "האחים סופר מריו - הסרט", באתר AllMovie (באנגלית) "האחים סופר מריו - הסרט", באתר Rotten Tomatoes (באנגלית) "האחים סופר מריו - הסרט", באתר Metacritic (באנגלית) "האחים סופר מריו - הסרט", במסד הנתונים הקולנועיים KinoPoisk (ברוסית) האחים סופר מריו - הסרט, במיזם "אישים" לתיעוד היצירה הישראלית ביקורות אורון שמיר, "האחים סופר מריו — הסרט": מי שגדלו על משחק הווידיאו הזה יוכלו ליהנות עם ילדיהם בסרט עליו, באתר הארץ, 6 באפריל 2023 ארז דבורה, "האחים סופר מריו - הסרט": מרוב תוכן מעריצים ועומס ויזואלי, לא נותר כלום, באתר ynet, 6 באפריל 2023 נעמה רק‏, מישהו הזמין אינסטלטור? "האחים סופר מריו - הסרט" גרם לנו להתגעגע לניינטיז, באתר וואלה, 7 באפריל 2023 https://twitter.com/NintendoAmerica/status/1441168479864844292 MAR10 Day 2024 (באנגלית), נבדק ב-2024-03-10 Yuval Binder, טיקטוק מר שיבולת, באתר טיקטוק Ron Kaldes, Facebook האחים סופר מריו הסרט | טריילר רשמי מדובב | פסח בקולנוע | The Super Mario bros. Movie, נבדק ב-2022-11-07 D'Alessandro, Anthony (25 באפריל 2022). "'Super Mario Bros': Illumination Nintendo Movie Heads To Easter Weekend 2023". Deadline Hollywood. נבדק ב-2022-04-26. {{cite web}}: (עזרה) Jordan Moreau, ‘Super Mario Bros. Movie’ Is Releasing Two Days Early, Variety, ‏2023-02-28 (באנגלית אמריקאית) האחים סופר מריו הסרט | טריילר רשמי מדובב | 30.3.2023 | Tulip Entertainment, סרטון בערוץ "Nintendo+ Israel", באתר יוטיוב (אורך: 02:22) האחים סופר מריו: הסרט-מדובב לערבית - סינמה סיטי, באתר www.cinema-city.co.il האחים סופר מריו: הסרט-מדובב לצרפתית - סינמה סיטי, באתר www.cinema-city.co.il האחים סופר מריו: הסרט-מדובב לרוסית - סינמה סיטי, באתר www.cinema-city.co.il Братья Супер Марио в кино, www.kinopoisk.ru האחים סופר מריו - הסרט, בביצוע The Super Mario Bros. Movie Official Teaser Trailer - YouTube, סרטון באתר יוטיוב מתן בנישי‏, הטריילר הראשון לסרט של סופר מריו כאן, והוא לא מאכזב, באתר וואלה, 7 באוקטובר 2022 האחים סופר מריו - הסרט, בביצוע The Super Mario Bros. Movie Official Trailer - YouTube, סרטון באתר יוטיוב הנסיכה פיץ’ נחשפת בטריילר נוסף לסרט “האחים סופר מריו”, באתר gadgety "סופר מריו" בשיא כל הזמנים: 377 מיליון דולר ב-5 ימים, באתר אייס, 10 באפריל 2023 "האחים סופר מריו - הסרט" רשם את הפתיחה הגדולה אי פעם לסרט אנימציה, באתר ynet, 9 באפריל 2023 ‘Super Mario Bros. Movie’ Officially Smashes $1 Billion Globally, Yahoo News (באנגלית בריטית) Marisa Dellatto, Weekend Box Office: ‘Super Mario Bros. Movie’ Earns Over $180 Million Worldwide In Another Massive Weekend, Forbes (באנגלית) Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15. Critics Choice Awards 2024: All the Winners, TIME, ‏2024-01-15 (באנגלית) Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית) Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית) Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית) Matt Neglia, The 2023 Satellite Award (IPA) Winners, Next Best Picture, ‏2024-03-04 (באנגלית אמריקאית) Every Kids’ Choice 2024 Winner!, Nick (באנגלית)